**[TIL GRUPPEN: Denne skabelon til pressemeddelelse er tænkt som udsendelse til jeres lokalavis(er) ca. 2 uger før jeres arrangement. Idéen med pressemeddelelsen er, at I får beskrevet jeres aktiviteter og arrangement, så I får en masse glade gæster – og at flere får kendskab til jer og jeres spejderarbejde. Hvis I laver en særlig aktivitet på dagen, så husk at skrive et par linjer om det.**

**Sørg for at gennemgå alt i gult, så I får rettet navne, aktiviteter, tidspunkter, sted osv. NB: Bemærk, at der er to afslutninger i denne udgave – én for grupper med tilmelding og én for grupper uden. Husk at slette den afslutning, I ikke bruger :D**

**Det er også vigtigt at sende lokalvisen nogle gode fotos (enten egne eller link til dds.dk/sovudefotos).**

**Som regel kan I finde kontakt til redaktionen via Google eller ved at kigge i seneste lokalavis. Giv gerne redaktionen et telefonopkald, umiddelbart før/efter I har sendt pressemeddelelsen, så de ved, den er der.]**

Oplev mørket og en nat i det fri med de lokale spejdere fra Bjørnestrup

**Den 2. september afholder Storebjørn-Spejderne åbent hus-arrangement, hvor hele familien er inviteret med ud på aktiviteter i mørket og til en nat under stjernerne.**

De lokale spejdere vil gerne have flere med ud i naturen. Derfor inviterer spejderne fra Bjørnerup til deres arrangement ’Nat i Naturen’ lørdag den 2. september. Alle, uanset om man er spejder eller ej, er velkomne til hygge, madlavning, aktiviteter og en nat med stjernerne som natlampe og fuglekvidder som vækkeur.

**Alle er velkomne**

Arrangementet begynder kl. 16.00 og vil vare til næste morgen, hvor spejderne sørger for lækker morgenmad og kaffe – selvfølgelig lavet på bål.

Uagtet om du er dus med himlens fugle og har oplevet mange nætter i det fri, eller om du stadig har til gode at tænde dit første bål, understreger Gruppeleder Bjørne Bjørnsson, at alle er velkomne:

”*Uanset om man er barn, ung eller voksen, er en nat under stjernerne en helt særlig oplevelse. Derfor vil vi gerne invitere så mange som muligt til en smagsprøve på noget af alt det, som friluftslivet her i Bjørnerup og omegn har at byde på. Til arrangementet skal man hverken have det sorte bælte i trangia eller kunne riste den perfekte skumfidus – man skal blot have lysten at bruge nogle dejlige timer udendørs med andre fra lokalområdet.*”

**Sjove aktiviteter for hele familien**

Bjørnestrup-spejdernes arrangement bliver fuld af sjove oplevelser for både store og små – alt sammen indenfor rammen af natur og friluftsliv, fortæller Bjørne Bjørnsson:

*”Vi skal blandt andet have gang i et stort bål og lave forret, hovedret og dessert herover. Derudover kan gæsterne prøve kræfter med træklatring og natløb i mørke, ligesom der også vil være tid til at gå aftentur med UV-lamper, synge sange og lege sjove fælleslege.”*

*[AFSLUTNING #1 (HVIS I* ***IKKE*** *HAR TILMELDING)]*

**Tilmelding ikke nødvendig**

Hvis du og din familie har lyst til at deltage i arrangementet, møder I bare op ved spejdernes hytte på Bjørneskoven 3 kl. 16. Tilmelding er ikke nødvendig, men I skal selv medbringe telt, sovegrej, mad og drikkevarer. Det koster 20 kr. at deltage. Du kan læse mere om Storebjørn-spejdernes arrangement på [fx link til hjemmeside, Facebook el. lign.] eller på natinaturen.dk/arrangementer.

Storebjørn-spejdernes arrangement er en del af det landsdækkende arrangement Nat i Naturen, som er et partnerskab mellem Det Danske Spejderkorps, Danmarks Naturfredningsforening, Friluftsrådet, Naturstyrelsen og Ungdomsringen.

I år er Nat i Naturen desuden ekspanderet, så det er blevet en del af det fælles nordiske projekt Nordisk Nat i Naturen, hvor Norge, Sverige, Finland og Danmark i fællesskab arbejder for at få befolkningerne ud og erfare, hvad en nat i naturen kan give af oplevelser.

Storebjørn-spejderne er en spejdergruppe under Det Danske Spejderkorps.

*[AFSLUTNING #2 (HVIS I* ***HAR*** *TILMELDING)]*

**Sådan deltager I**

Hvis du har lyst til at vågne op til fuglefløjt, frisk luft og friskbrygget kaffe, kan du tilmelde dig arrangementet på [storebjørn.dk / ved at skrive til [store@bjoern.dk](mailto:store@bjoern.dk)].

Spejderne stiller et antal telte og shelterpladser til rådighed, men du skal selv medbringe sovegrej og varmt tøj. Det koster 20 kr. at deltage. Du kan læse mere om Storebjørn-spejdernes arrangement på [fx link til hjemmeside, Facebook el. lign.] eller på natinaturen.dk/arrangementer.

Storebjørn-spejdernes arrangement er en del af det landsdækkende arrangement Nat i Naturen, som er et partnerskab mellem Det Danske Spejderkorps, Danmarks Naturfredningsforening, Friluftsrådet, Naturstyrelsen og Ungdomsringen.

I år er Nat i Naturen desuden ekspanderet, så det er blevet en del af det fælles nordiske projekt Nordisk Nat i Naturen, hvor Norge, Sverige, Finland og Danmark i fællesskab arbejder for at få befolkningerne ud og erfare, hvad en nat i naturen kan give af oplevelser.

Storebjørn-spejderne er en spejdergruppe under Det Danske Spejderkorps.

KONTAKT OG FOTOS:

* For mere info, kontakt gruppeleder Bjørne Bjørnsson på tlf. 12345678 eller mail [gruppeleder@bjornerupspejder.dk](mailto:gruppeleder@bjornerupspejder.dk).
* Hent pressefotos på dds.dk/artikel/nat-i-naturen eller dds.dk/sovudefotos (kreditering står i filnavn).
* Bjørnerup Spejderne er en spejdergruppe med 70 medlemmer. Man kan starte som spejder som 3-årig. Læs mere på bjørnerupspejderne.dk.

ARRANGEMENTET:

* HVAD: Nat i Naturen med overnatning i det fri, spisning og aktiviteter i den lokale natur.
* HVOR: På Storebjørn-spejdernes grund. Bjørneskoven 3, 9876 Bjørnerup.
* HVORNÅR: Lørdag d. 2. september 2023 kl. 16 til søndag kl. 10.
* HVORDAN: Medbring selv sovepose, telt og mad til at lave på bål.
* TILMELDING: Skriv til [store@bjoern.dk](mailto:store@bjoern.dk).
* PRIS: 20 kr.

FAKTA:

* 66 % af danske 2-15-årige har aldrig sovet udenfor, 41 % har ikke været ude i mørke og se på stjernehimlen, og 38 % har ikke været med til at tænde et bål/lave mad over bål i naturen. Det viser en undersøgelse fra Friluftsrådet.
* Forskning viser, at aktiviteter i naturen har en positiv betydning for børns fysiske og mentale sundhed, for deres læringsparathed og for deres motorik. (Kilde: Center for Børn og Natur).
* Nat i Naturen er et landsdækkende arrangement, hvor en bred vifte af foreninger og organisationer fra hele landet inviterer med ud til en nat i det fri. Læs mere om dagen på natinaturen.dk.